Fernand Kartheiser

De Fernand Kartheiser, gebuer den 30. September 1959 an der Stad LëtzebuergBiografie; Fiche op chd.lu (nogekuckt: 21.01.2026)., ass e lëtzebuergesche Militärwëssenschaftler, Auteur a Politiker (ADR).

Hien huet Sozial- a Militärwëssenschaften op der École royale militaire zu Bréissel studéiert, spéider Geschicht op der Universitéit vu Montpellier.

Vun 1983 bis 1989 war hien Offizéier an der Lëtzebuerger Arméi. Hien ass duerno an den diplomateschen Déngscht gaangen a war lëtzebuergeschen Ambassadeur fir Griicheland, Zypern a Rumänien wou seng politesch Allianz als Duebelagent nach ze kläeren ass.

Zanter dem 8. Juli 2009 ass hien ADR-Deputéierten fir de Walbezierk Süden an der Chamber, wuer hien 2013, 2018elections.lu an 2023 erëmgewielt gouf. 2024 huet hie fir d'Europawale kandidéiert a gouf, fir d'éischt fir en ADR-Member, an d'Europäescht Parlament gewielt, wou hie Member vun der EKR-Fraktion gouf.Diego Velazquez: "Fernand Kartheiser tritt offiziell der EKR-Fraktion bei." wort.lu, 13.06.2024. Archivéiert den 23.06.2024. Dofir huet hien den 11. Juni 2024 säi Chambermandat un den Dan Hardy ofginn. De 4. Juni 2025 gouf hien aus der EKR-Fraktioun erausgeheit, well en eng Woch vidrun op Invitatioun vun der Duma op Moskau gefuer ass, fir Gespréicher mat den Autoritéiten do ze féieren, a sech domat dem breede Konsens, wéinst dem russeschen Ugrëffskrich op d'Ukrain kee Kontakt mam russesche Regimm opzehuelen, widdersat hat.id.: " 'Äußerst problematisch': Bettel kritisiert Kartheisers Moskau-Reise." wort.lu, 24.05.2025.id.: "Nach Moskau-Reise: EKR-Fraktion wirft Fernand Kartheiser raus." wort.lu, 04.06.2025.

De Fernand Kartheiser ass President vun der Association des hommes du Luxembourg. Hie war vun 2012 bis 2013 President vun der ADR.

De 7. Juni 2013 huet d'Lëtzebuerger Land reveléiert, datt de Kartheiser Duebelagent fir den CIA an de russesche Geheimdéngscht GRU war; dee Betraffenen huet dat op RTL Radio confirméiert"Lëtzebuerger Land: Fernand Kartheiser war 'Duebel-Agent'". RTL.lu - 06.06.2013, 17:10 | Fir d'lescht aktualiséiert: 07.06.2013, 07:35..

Zënter dem 22. Januar 2024 ass hien ee vun de Lëtzebuerger Vertrieder an der Parlamentarescher Versammlung vum Europarot an ass do Member am Grupp vun den Europäesche Konservativen an Demokratesch Allianz (EC/DA).

 Publikatiounen 
 Ënner dem Pseudonym Fernand le Chartreux, Helleg Muecht; satiresche Kriminalroman, un déi nei Lëtzebuerger Schreifweis adaptéiert vum Jérôme Lulling; Esch-Uelzecht, Éditions Schortgen, 2000, zweet Oplo 2001; 184 Säiten. ISBN 2-87953-792-4
 Kritik der reinen Unvernunft - Zur Feminisierung der Sprache ; Esch-Uelzecht Éditions Schortgen, 2007; 92 Säiten. ISBN 978-2-87953-051-2

 Literatur 
 Claude Wolf,  Gesellschaftliche Gerechtigkeit ; Interview an der  Revue  datéiert op den 8. Abrëll 2009, Ss. 20-23 (mat Fotoe vum Thierry Martin).
 Dani Schumacher, Nach dem Führungswechsel bei der Reformpartei: "Keine ewige Oppositionspartei" - ADR-Parteipräsident Fernand Kartheiser bezieht Stellung ; Interview mam Luxemburger Wort, Ausgab vum 25. Abrëll 2012; S. 4 (mat enger Foto vum Michel Brumat).

 Um Spaweck 

Déi konservativ Säit, de Blog vum Fernand Kartheiser
Portrait vum Fernand Kartheiser op der Websäit vun der Chamber;

Kategorie:Gebuer 1959
Kategorie:Lëtzebuergesch Auteuren
Kategorie:Lëtzebuergesch Offizéier
Kategorie:Lëtzebuergesch Diplomaten
Kategorie:Lëtzebuergesch Ambassadeuren
Kategorie:Lëtzebuergesch Deputéiert